पाएं अपने शहर की ताज़ा ख़बरें और फ्री ई-पेपरडाउनलोड करें
मोहम्मद रफी के चाहने वाले उनकी बहू की लेखनी के जरिए उनके व्यक्तित्व को करीब से पहचान सकेंगे। रफी के जीवन के अनछुए पहलुओं को किताब की शक्ल दी है उनकी बहू यासमीन खालिद रफी ने। यह बुक शहर के प्रमुख बुक स्टोर्स में उपलब्ध है। 'मो. रफी हमारे अब्बा कुछ यादेंट, किताब का भोपाल कनेक्शन यह है कि उनकी बहू यासमीन ने भोपाल में रहकर कुछ साल सेंट जोसफ कॉन्वेंट स्कूल में पढ़ाई की और उसके बाद इंदौर चली गईं।
यासमीन ने अपनी किताब में जिक्र किया है कि अपने दोस्त किशोर कुमार की फिल्म 'शाबास डैडीट के लिए उन्होंने गाना गया और शगुन के तौर पर सिर्फ एक रुपया लिया। वे छोटे बजट की फिल्मों के लिए गाना गाते थे, क्योंकि वे किसी की गुजारिश ठुकरा नहीं पाते थे।
अब्बा इंटरव्यू देने से बेहद घबराते थे। न जाने सामने वाला कौन सी बात पूछ ले। इस किताब में लता मंगेशकर और मोहम्मद रफी की अनबन का भी जिक्र किया गया है। स्टूडियो से आने के बाद वे परिवार के साथ वक्त बिताते थे लेकिन उन्हें पार्टियों से गुरेज था। घर पर वे अपने पसंदीदा लिबास धोती-कुरता पहनते थे। उन्हें ताउम्र इस बात का अफसोस रहा कि वो तालीम नहीं ले पाए, यही वजह थी कि विदेशों में इंटरव्यू होता तो वो बहाना बना देते।
1971 में 'हाथी मेरे साथी' का गीत 'नफरत की दुनिया को छोड़कर...' किशोर कुमार गाने वाले थे, लेकिन इसमें इतने उतार-चढ़ाव थे कि उन्होंने खुद कहा कि ये गाना मो. रफी से गवाया जाए। ऐसे ही कई किस्से इस किताब में शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn